  

**IEPIRKUMA LĪGUMS Nr. 2.1-19/206**

Cēsīs

2014. gada 04. septembrī

**Vidzemes plānošanas reģions**, reģistrācijas Nr.: 90002180246, juridiskā adrese: Jāņa Poruka iela 8-108, Cēsis, LV-4101, turpmāk – **Pasūtītājs**, tā Administrācijas vadītājas Gunas Kalniņas-Priedes personā, kura rīkojas uz Pasūtītāja nolikuma (apstiprināts Vidzemes plānošanas reģiona Attīstības padomes 2007. gada 17. janvāra sēdē Nr.1, lēmums Nr.1, ar grozījumiem (redakcija uz 2012. gada 21. novembri)) pamata, no vienas puses, un

**Sabiedrība ar ierobežotu atbildību „VALMIERAS TIPOGRĀFIJA LAPA”,** vienotais reģistrācijas numurs Nr.44103002862, juridiskā adrese – A.Upīša iela 7, Valmiera, LV-4201, tās valdes locekļa Arņa Skujas personā, kurš rīkojas uz Statūtu pamata, turpmāk – **Izpildītājs**, no otras puses,

kā arī abas puses kopā vai katra atsevišķi, turpmāk saukti – **Puses** vai **Puse**, izsakot savu gribu brīvi - bez maldības, viltus un spaidiem, savstarpēji vienojoties un pamatojoties uz Pasūtītāja rīkotā iepirkuma „Poligrāfijas pakalpojumi – grāmatas iespiešana projekta „Via Hanseatica” vajadzībām”, iepirkuma identifikācijas Nr.: VPR/2014/24/Hanseatica, turpmāk – **Iepirkums**, rezultātiem, noslēdz sekojošu līgumu, turpmāk – **Līgums**:

**1.LĪGUMA PRIEKŠMETS**

1.1.Pasūtītājs pasūta Izpildītājam, bet Izpildītājs apņemas sniegt Pasūtītājam, ar saviem darba rīkiem, ierīcēm un darbaspēku, kā arī citiem Līguma pilnīgai izpildei nepieciešamajiem resursiem un par Līgumā nolīgto atlīdzību, poligrāfijas pakalpojumus, turpmāk – **Pakalpojums**, stingrā saskaņā ar Iepirkuma tehnisko specifikāciju (Līguma 1.Pielikums), turpmāk – **Tehniskā specifikācija**, un Izpildītāja Iepirkuma ietvaros iesniegto piedāvājumu (Līguma 2.Pielikums), turpmāk - **Piedāvājums**.

1.2.Līgums tiek finansēts Igaunijas-Latvijas-Krievijas Pārrobežu sadarbības programmas projekta Nr. ELRI-113 „Attālo teritoriju attīstība, izmantojot vietējos resursus pārrobežu Via Hanseatica tūrisma maršruta izstrādē”, turpmāk – **Projekts**, ietvaros.

**2.PAKALPOJUMA KVALITĀTE**

2.1.Pakalpojumam jāatbilst to darbību regulējošo, Latvijas Republikā spēkā esošo, normatīvo aktu prasībām, Līgumam, Tehniskajai specifikācijai un Piedāvājumam, kā arī labas prakses principiem.

2.2.Izpildītājs, pie Līguma slēgšanas ar savu parakstu parakstot Līgumu, apliecina, ka Izpildītāja rīcībā uz Līguma slēgšanas brīdi atrodas un atradīsies arī visu Līguma izpildes laiku pietiekošs skaits atbilstošas kvalifikācijas darbinieku, nepieciešamais tehniskais aprīkojums un materiāltehniskie resursi, kā arī citi līdzekļi, lai savlaicīgi un kvalitatīvi izpildītu visas šajā Līgumā nolīgtās saistības, ka visā Līguma darbības laikā tiks nodrošināta Pakalpojumu sniegšanai nepieciešamo atļauju un/vai licenču spēkā esamība, kā arī, ka Pakalpojuma izpildē tiks ievērotas trešo personu tiesības, nodrošinot Pasūtītāju pret trešo personu prasījumiem.

**3.PAKALPOJUMA IZPILDES VIETA, TERMIŅŠ UN KĀRTĪBA**

3.1.Pakalpojuma izpildes vieta – atbilstoši Pakalpojuma būtībai, stingrā saskaņā ar Tehnisko specifikāciju.

3.2.Pakalpojuma izpildes termiņš un kārtība - ne vēlāk kā līdz **2014. gada 31. oktobrim** (ieskaitot), stingrā saskaņā ar Tehniskajā specifikācijā norādītajiem Pakalpojuma, tā atsevišķu daļu, izpildes termiņiem un norādīto kārtību.

**4.PAKALPOJUMA NODOŠANAS UN PIEŅEMŠANAS KĀRTĪBA**

4.1.Izpildītājs Pakalpojumu nodod, bet Pasūtītājs pieņem ar Pakalpojuma nodošanas – pieņemšanas aktu, kuru sastāda Izpildītājs.

4.2.Izpildītājam vienlaicīgi ar attiecīgo Pakalpojuma nodošanas – pieņemšanas aktu ir jānodod Pasūtītājam ar Pakalpojuma nodošanas – pieņemšanas aktā minētajiem darbiem saistītā dokumentācija.

4.3.Izpildītājs attiecīgo Pakalpojumu skaitās nodevis un Pasūtītājs pieņēmis ar attiecīgā Pakalpojuma nodošanas – pieņemšanas akta abpusēju parakstīšanas brīdi.

4.4.Izpildītājam pie Pakalpojuma nodošanas jāņem vērā, ka Pasūtītājam tiek pielīgtas 5 (piecas) darba dienas Izpildītāja sagatavotā un Pasūtītājam iesniegtā Pakalpojuma nodošanas – pieņemšanas aktā norādīto darbu atbilstības, atbilstoši Līguma noteikumiem, pārbaudei.

4.5.Jautājumi par Pakalpojuma atbilstību šī Līguma noteikumiem tiek risināti Pusēm savstarpēji vienojoties. Ja vienoties neizdodas, Pasūtītājs ir tiesīgs pieaicināt ekspertu. Ja eksperta slēdziens apstiprina par pamatotu Pasūtītāja viedokli, Izpildītājs ne tikai novērš attiecīgos trūkumus, bet arī Pasūtītāja noteiktā termiņā un kārtībā sedz eksperta izmaksas.

**5.NORĒĶINU KĀRTĪBA**

5.1.Par Pakalpojuma izpildi pilnā apjomā un atbilstošā kvalitātē Pasūtītājs, saskaņā ar Piedāvājumu, apņemas samaksāt Izpildītājam **4200,00 EUR** (četri tūkstoši divi simti *euro* un 00 *euro* centi), bez 21% pievienotā vērtības nodokļa, turpmāk – **PVN**, kas sastāda **882,00 EUR** (astoņi simti astoņdesmit divi *euro* un 00 *euro* centi), veidojot kopējo līgumcenu **5082,00 EUR** (pieci tūkstoši astoņdesmit divi *euro* un 00 *euro* centi), turpmāk – **Līgumcena**.

5.2.Līgumcenā ir ietvertas visas izmaksas, kas saistītas ar Pakalpojuma sniegšanu, tajā skaitā, bet neaprobežojoties – transporta izmaksas, nodokļi, nodevas, izmaksas nepieciešamo atļauju iegūšanai no trešajām personām un citas ar Pakalpojuma savlaicīgu un kvalitatīvu izpildi saistītās izmaksas.

5.3.Ja saskaņā ar Latvijas Republikā spēkā esošajiem ārējiem normatīvajiem aktiem turpmāk tiek grozīta PVN likme, Līgumcena (kā arī jebkuru Līgumā noteikto daļējo maksājumu apmērs, ja attiecas) ar PVN tiek grozīta attiecīgi PVN likmes izmaiņām bez atsevišķas Pušu vienošanās, ņemot par pamatu līgumcenu bez PVN, kas paliek nemainīga, un jauno PVN likmi.

5.4.Līgumcenas apmaksu Pasūtītājs veic 30 (trīsdesmit) dienu laikā no Pakalpojuma nodošanas – pieņemšanas akta abpusējas parakstīšanas un Izpildītāja sagatavotā rēķina saņemšanas dienas.

5.5.Visi šā Līguma ietvaros noteiktie maksājumi veicami ar bezskaidras naudas pārskaitījumu uz attiecīgās Puses zemāk norādīto norēķina kontu bankā. Par apmaksas datumu tiek uzskatīts tas datums, kurā ir veikts attiecīgais bezskaidras naudas pārskaitījums, ko apliecina attiecīgais maksājuma uzdevums.

5.6.Izpildītājs visos Pasūtītājam izrakstītos rēķinos, papildu Latvijas Republikā spēkā esošajos normatīvajos aktos noteiktajām prasībām, norāda:

* + 1. Pasūtītāja rekvizītus;
		2. Ziņas par Līgumu;
		3. Ziņas par Projektu;
		4. Izpildītāja rekvizītus;
		5. Ziņas par Pakalpojuma nodošanas – pieņemšanas aktu, pamatojoties uz kuru tiek izrakstīts rēķins.

**6.PAKALPOJUMA ADMINISTRĒŠANA**

6.1.Pakalpojuma administrēšanai un tā organizatorisko jautājumu risināšanai Puses nozīmē šādus pārstāvjus, turpmāk saukti – **Pārstāvis** vai **Pārstāvji**:

6.1.1.Pasūtītājs – Dagnija Ūdre, mob.tālr.: 29291477, e–pasts: dagnija.udre@vidzeme.lv;

 6.1.2.Izpildītājs – Arnis Skuja, mob.tālr.: 26185845, e–pasts: info@lapaprint.lv.

6.2.Puses apņemas nodrošināt Pārstāvjus ar Pakalpojuma administrēšanai un tā organizatorisko jautājumu risināšanai nepieciešamajiem, atbilstoši katras Puses vajadzībām, pilnvarojumiem un informēt par šiem pilnvarojumiem otru Pusi. Pārstāvju uzņemtās saistības Pušu sniegto pilnvarojumu ietvaros ir saistošas Pusēm, ja vien strīdā iesaistītā Puse nepierāda, ka tā informējusi otru Pusi par Pārstāvja pilnvaru atsaukšanu.

6.3.Pārstāvju nomaiņas gadījumā otra Puse ir rakstiski informējama 3 (trīs) darba dienas iepriekš.

**7.LĪGUMA DARBĪBAS TERMIŅŠ**

7.1.Līgums stājas spēkā ar tā abpusēju parakstīšanas brīdi un ir spēkā līdz Pušu nolīgto saistību pilnīgai izpildei.

7.2.Līguma attiecības par pabeigtām atzīstamas ar dienu, kad Puses izpildījušas visas savstarpējās saistības un starp tām pilnībā nokārtoti visi maksājumi.

**8.PUŠU ATBILDĪBA**

8.1.Pasūtītājam ir tiesības pieprasīt, bet Izpildītājam, Pasūtītāja pieprasījuma gadījumā, pienākums samaksāt Pasūtītājam līgumsodu par nesavlaicīgu saistību izpildi 0.1% apmērā no Līgumcenas, kas norādīta ar PVN, par katru saistību izpildes nokavējuma dienu. Kopējais aprēķinātais līgumsods nedrīkst pārsniegt 10% no Līgumcenas, par kuru tiek aprēķināts līgumsods.

8.2.Izpildītājam ir tiesības pieprasīt, bet Pasūtītājam, Izpildītāja pieprasījuma gadījumā, pienākums samaksāt Izpildītājam līgumsodu par nesavlaicīgu maksājumu veikšanu 0.1% apmērā no nokavētā maksājuma summas par katru maksājuma nokavējuma dienu. Kopējais aprēķinātais līgumsods nedrīkst pārsniegt 10% no nokavētā maksājuma summas.

8.3.Puses sedz viena otrai zaudējumus, kas radušies Līguma nepienācīgas izpildes rezultātā. Prasītāja pusei ir jāpierāda šādu apstākļu iestāšanās.

8.4.Šī Līguma 8.1. un 8.2.punktā noteiktā līgumsoda samaksa neatbrīvo Puses no šajā Līgumā noteikto saistību pilnīgas izpildes.

**9.KONFIDENCIALITĀTE**

9.1.Attiecībā uz šo Līgumu un jebkuru informāciju, ko Puses viena otrai sniedz sakarā ar šo Līgumu uzskatāma par konfidenciālu, ja vien informācijas sniedzējs nenosaka pretēji, informācijas saņēmējs apņemas:

9.1.1.aizsargāt konfidenciālo informāciju saprātīgā un piemērotā veidā vai saskaņā ar piemērojamajiem profesionālajiem standartiem;

9.1.2.izmantot konfidenciālo informāciju tikai, lai pildītu savas Līgumā nolīgtās saistības.

9.2.Iepriekšējais Līguma punkts neattiecas uz informāciju, kas ir publiska, pirms tās saņemšanas no informācijas sniedzēja, bija jau zināma informācijas saņēmējam, kura pirms informācijas saņemšanas no informācijas sniedzēja bez ierobežojumiem jau atklāta trešajai personai, un tam par iemeslu nav bijusi informācijas saņēmēja darbība, vai atklāta saskaņā ar Latvijas Republikā spēkā esošo normatīvo aktu prasībām.

9.3.Konfidencialitātes noteikumi ir saistoši arī Pušu darbiniekiem un trešajām personām, kuras tieši vai netieši iesaistītas Pušu sadarbībā. Ja kāda no Pusēm neievēro noteikumus par konfidencialitāti, tā ir pilnā mērā atbildīga par otrai Pusei tādā veidā radītajiem zaudējumiem.

9.4.Informācijas konfidencialitātes noteikumi ir spēkā arī, šim Līgumam zaudējot spēku, bez termiņa ierobežojumiem.

**10.NEPĀRVARAMA VARA**

10.1.Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas un kara darbība, streiki, iekšējie nemieri, blokādes. Puse, kura atsaucas uz nepārvaramas varas vai ārkārtēja rakstura apstākļu darbību, nekavējoties 3 (trīs) darba dienu laikā par šādiem apstākļiem rakstveidā paziņo otrai Pusei. Paziņojumā jānorāda, kādā termiņā iespējama vai paredzama Līgumā paredzēto saistību izpilde, un pēc otras Puses pieprasījuma šādam paziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. Savlaicīga paziņojuma neiesniegšana Pusēm liedz tiesības atsaukties uz nepārvaramas varas apstākļiem.

10.2.Ja nepārvaramas varas apstākļi turpinās ilgāk par 1 (vienu) kalendāro mēnesi, katrai no Pusēm ir tiesības atteikties no Līguma izpildes, par to rakstveidā brīdinot otru Pusi vismaz 5 (piecas) darba dienas iepriekš. Šādā gadījumā neviena no Pusēm nevar prasīt atlīdzināt zaudējumus, kas tai radušies izbeidzot Līgumu.

**11.LĪGUMA PIRMSTERMIŅA LAUŠANA**

11.1.Līguma pirmstermiņa laušana iespējam:

11.1.1.Pusēm vienojoties;

11.1.2.Vienpusēji atkāpjoties no Līguma – attiecīgās Puses rakstveida brīdinājumā noteiktajā termiņā, kas nevar būt īsāks par 30 (trīsdesmit) dienām, ja otra Puse minētajā termiņā nav novērsusi brīdinājumā norādītos Līguma noteikumu pārkāpumus un/vai neizpildes gadījumus.

11.1.3.Citos Līgumā un Latvijas Republikā spēkā esošajos normatīvajos aktos noteiktajos gadījumos un kārtībā.

11.2.Līguma attiecības par pabeigtām atzīstamas ar dienu, kad Puses izpildījušas visas savstarpējās saistības un starp tām pilnībā nokārtoti visi maksājumi.

**12.CITI NOTEIKUMI**

12.1.Šis Līgums pilnībā apliecina Pušu vienošanos attiecībā uz šī Līguma priekšmetu un atceļ visas iepriekšējās sarunas, saraksti un vienošanās, kas pastāvējušas starp Pusēm līdz šī Līguma parakstīšanai attiecībā uz tā priekšmetu.

12.2.Visi Līguma grozījumi un papildinājumi ir jānoformē rakstiski, kuri, Pusēm parakstot, kļūst par Līguma neatņemamu sastāvdaļu.

12.3.Visas domstarpības un strīdus, kas radušies šī Līguma izpildes gaitā, Puses pirmkārt cenšas atrisināt sarunu ceļā. Strīdi un nesaskaņas, ko Puses neatrisina sarunu ceļā, tiek izskatīti saskaņā ar Latvijas Republikā spēkā esošajiem normatīvajiem aktiem un tajos noteiktajā kārtībā.

12.4.Visus pārējos jautājumus, kas nav atrunāti šajā Līgumā, regulē atbilstošas Latvijas Republikā spēkā esošajos normatīvajos aktos noteiktās materiālo un procesuālo tiesību normas.

12.5.Ja kāds no šī Līguma punktiem nedarbojas un/vai zaudē savu spēku, tad tas neietekmē Līguma darbību kopumā. Gadījumā, ja kāds no Līguma punktiem nonāk pretrunā ar Latvijas Republikā spēkā esošo normatīvo aktu prasībām sakarā ar grozījumiem Latvijas Republikas spēkā esošajos normatīvajos aktos, Pusēm ir pienākums bez kavēšanās izdarīt attiecīgus grozījumus vai papildinājumus Līgumā, lai novērstu pretrunas starp Līguma noteikumiem un Latvijas Republikā spēkā esošajiem normatīvajiem aktiem. Līdz attiecīgo Līguma grozījumu vai papildinājumu spēkā stāšanās brīdim Puses, pildot Līguma saistības, nepiemēro tos Līguma punktus, kuri ir pretrunā ar Latvijas Republikā spēkā esošo normatīvo aktu prasībām, bet rīkojas saskaņā ar Latvijas Republikas spēkā esošo normatīvo aktu prasībām.

12.6.Visi paziņojumi, kas attiecas uz šī Līguma noteikumu izpildi, sūtāmi uz Līgumā norādītajām Pušu adresēm vai nododami otrai Pusei personīgi. Adreses maiņa kļūst saistoša otrai Pusei tad, kad Puse, kuras adrese tiek mainīta, nosūta tai attiecīgu paziņojumu vai dokumentu, kas apstiprina šādas izmaiņas.

12.6.1.Paziņojums, kuru Puses, Līgumā minēto saistību izpildei, nosūtījušas viena otrai izmantojot pasta pakalpojumus, uzskatāms, ka Pusei paziņots 7 (septītajā) dienā pēc tā nodošanas pastā.

12.7.Visi Līguma pielikumi ir šī Līguma neatņemamas sastāvdaļas.

12.8.Puses apliecina, ka ar visiem šī Līguma punktiem ir iepazinušās, piekrīt tiem un vēlas noslēgt tieši šo un šādu Līgumu, ko apliecina, parakstot to.

12.9.Puses apliecina, ka tām ir visas nepieciešamās tiesības noslēgt šo Līgumu un uzņemties tajā nolīgtās saistības.

12.10.Līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams Līguma pārskatāmībai un atsaucēm, un nekādā gadījumā nevar tikt izmantots vai ietekmēt Līguma noteikumu tulkošanu.

12.11.Līgums sastādīts latviešu valodā uz 5 (piecām) lapas pusēm, 2 (divos) identiskos eksemplāros ar vienādu juridisko spēku. Viens Līguma eksemplārs glabājas pie Izpildītāja, otrs – pie Pasūtītāja.

**13.LĪGUMA PIELIKUMI**

13.1.Līgumam ir pievienoti sekojoši pielikumi:

13.1.Tehniskā specifikācija uz 3 (trīs) lp.;

13.2.Piedāvājums uz \_\_\_ lp.

**14.PUŠU REKVIZĪTI UN PARAKSTI**

|  |  |
| --- | --- |
| PASŪTĪTĀJS:**Vidzemes plānošanas reģions****Reģistrācijas Nr.** 90002180246**Juridiskā adrese:** Jāņa Poruka iela 8-108, Cēsis,Cēsu novads, LV-4101**Banka:** LR Valsts kase, **Kods:** TRELLV22**Konts:** LV29TREL9210631020000Administrācijas vadītāja:\_\_\_\_\_\_\_\_\_\_\_\_\_\_\_\_\_\_\_ /G.Kalniņa-Priede/*(paraksts)*Līguma parakstīšanas datums:2014. gada 04.septembris | IZPILDĪTĀJS:**SIA „VALMIERAS TIPOGRĀFIJA LAPA”****Reģistrācijas Nr.** 44103002862**Juridiskā adrese:** A.Upīša iela 7, Valmiera, LV-4201 **Banka:** Citadele JSC **Kods:** PARXLV22**Konts:** LV12PARX 0005206280001Valdes loceklis:\_\_\_\_\_\_\_\_\_\_\_\_\_\_\_\_\_\_\_\_/A.Skuja/*(paraksts)*Līguma parakstīšanas datums:2014 .gada \_\_\_. \_\_\_\_\_\_\_\_\_ |

|  |
| --- |
| **1.Pielikums**2014.gada 04.septembra Līgumam Nr. 2.1-19/ |

# Tehniskā specifikācija

Iepirkumam

**„Poligrāfijas pakalpojumi – grāmatas iespiešana**

**projekta „Via Hanseatica” vajadzībām**”

Iepirkuma identifikācijas numurs: **VPR/2014/24/Hanseatica**

Cēsīs

**1. Pasūtītājs:**

**Vidzemes plānošanas reģions**, nodokļu maksātāja reģistrācijas Nr. 90002180246, juridiskā adrese – Jāņa Poruka iela 8-108, Cēsis, Cēsu novads, LV-4101, turpmāk – **Pasūtītājs**.

**2.** **Iepirkuma priekšmeta vispārējs apraksts:**

Laikā no 2012. gada janvāra līdz 2014. gada decembrim Vidzemes plānošanas reģions īsteno Igaunijas-Latvijas-Krievijas Pārrobežu sadarbības programmas projektu Nr. ELRI-113 „Attālo teritoriju attīstība, izmantojot vietējos resursus pārrobežu Via Hanseatica tūrisma maršruta izstrādē”, turpmāk – **Projekts,** (Projekta saīsinātais nosaukums - „Via Hanseatica“). Projektā iesaistījušies 18 partneri no Latvijas, Igaunijas un Krievijas.

„Via Hanseatica” ir Baltijas reģiona mērogā otrs nozīmīgākais tūrisma maršruts (pēc Via Baltica), kas savieno Sanktpēterburgu, Narvu/Ivangorodu, Tartu, Valgu/Valku, Valmieru un Siguldu programmas teritorijā, un tā potenciāls ir balstīts uz šo pilsētu un novadu dažādību, bagāto kultūras un dabas mantojumu. Projekta īstenošanas gaitā tiek radīti jauni tūrisma produkti, pakalpojumi, infrastruktūra, kā arī dažāda veida reklāmas materiāli.

Mērķgrupa ir Projekta partneru institūciju darbinieki, tūrisma nozares speciālisti, tūrisma nozares uzņēmējdarbības veicēji un tūrisma pakalpojumu sniedzēji, reģionālo un centrālo tūrisma nozares organizāciju un institūciju pārstāvji. Maršruta apmeklētāju mērķgrupas orientētas gan uz tūrisma eksportu, gan vietējā tūrisma attīstību, gan arī starpvalstu sadarbības veicināšanu.

Viens no Projekta uzdevumiem un šī iepirkuma mērķis ir iespiest tūrisma ceļvedi – grāmatu par „Via Hanseatica” tūrisma maršrutu. Grāmata jau ir iespiesta angļu, krievu, vācu un igauņu valodās. Grāmatas teksts ir iztulkots latviešu valodā.

**3. Iepirkuma priekšmets:**

Iepirkuma priekšmets: Poligrāfijas pakalpojumi – grāmatas iespiešana un ar to saistītie pakalpojumi Igaunijas-Latvijas-Krievijas Pārrobežu sadarbības programmas projektā Nr. ELRI-113 „Attālo teritoriju attīstība, izmantojot vietējos resursus pārrobežu Via Hanseatica tūrisma maršruta izstrādē”.

**4. Iepirkuma priekšmeta apraksts:**

|  |  |  |  |
| --- | --- | --- | --- |
| **Nr.** | **Iepirkuma priekšmeta apraksts** | **Prasītā vērtība, ja nav norādīts citādāk, tad tā ir minimālā vērtība** | **Piezīmes** |
| 1. | Tūrisma ceļvedis – grāmata  | 2000 eksemplāri | Tehniskās specifikācijas pielikums Nr.1: tūrisma ceļveža – grāmatas paraugs angļu valodā, pieejams PDF formātā Pasūtītāja mājas lapā internetā līdztekus Iepirkuma dokumentācijai (http://www.vidzeme.lv/lv/iepirkumi/) |
| 2. | Tūrisma ceļveža – grāmatas teksts  |  | Tehniskās specifikācijas pielikums Nr.2: tūrisma ceļveža – grāmatas teksts latviešu valodā, pieejams MS Word formātā Pasūtītāja mājas lapā internetā līdztekus Iepirkuma dokumentācijai (http://www.vidzeme.lv/lv/iepirkumi/) |
| 3. | Tūrisma ceļveža – grāmatas dizains |  | Tehniskās specifikācijas pielikums Nr.3: tūrisma ceļveža – grāmatas specifisko dizaina datņu komplekts, pieejams Pasūtītāja mājas lapā internetā līdztekus Iepirkuma dokumentācijai (http://www.vidzeme.lv/lv/iepirkumi/) |
| 4. | Tūrisma ceļveža – grāmatas apjoms  | 208 lpp.  | Tehniskās specifikācijas pielikums Nr.1: tūrisma ceļveža – grāmatas paraugs angļu valodā, pieejams PDF formātā Pasūtītāja mājas lapā internetā līdztekus Iepirkuma dokumentācijai (http://www.vidzeme.lv/lv/iepirkumi/)  |
| 5. | Tūrisma ceļveža – grāmatas formāts | 148 mm x 210 mm |  |
| 6. | Tūrisma ceļveža – grāmatas apstrāde | Šūta, līmēta |  |
| 7. | Tūrisma ceļveža – grāmatas papīrs (iekšlapas) | Matēts, 115 g/m2 |  |
| 8. | Tūrisma ceļveža – grāmatas papīrs (vāks) | Matēts, laminēts, 300 g/m2 |  |
| 9. | Tūrisma ceļveža – grāmatas iekšlapu krāsas | 4+4 |  |
| 10. | Tūrisma ceļveža – grāmatas vāka krāsas | 4+0 |  |

**5. Darbu (nodevumu) izpildes termiņi:**

Pretendentam iepirkuma priekšmeta izpildes ietvaros ir jāievēro šādi veicamo darbu izpildes starpposmi:

* 1. Tūrisma ceļveža – grāmatas teksta latviešu valodā rediģēšana, korektūra un sagatavošana maketēšanai – ne vēlāk kā 10 (desmit) darba dienu laikā no iepirkuma līguma spēkā stāšanās dienas;
	2. Tūrisma ceļveža – grāmatas latviešu valodā maketēšana un sagatavošana iespiešanai, pirms iespiešanas tūrisma ceļveža – grāmatas latviešu valodā maketu saskaņojot ar Pasūtītāju – ne vēlāk kā 20 (divdesmit) darba dienu laikā no iepirkuma līguma spēkā stāšanās dienas;
	3. Tūrisma ceļveža – grāmatas latviešu valodā iespiešana – ne vēlāk kā 10 (desmit) darba dienu laikā no tūrisma ceļveža – grāmatas latviešu valodā maketa sagatavošanas un saskaņošanas dienas ar Pasūtītāju;
	4. Tūrisma ceļveža – grāmatas latviešu valodā piegādāšana Pasūtītājam uz tā Valmieras biroju (Cēsu ielā 19 – 54.kabinets, Valmiera, LV-4201) – 3 (trīs) darba dienu laikā no tūrisma ceļveža – grāmatas latviešu valodā iespiešanas darbu pabeigšanas dienas, bet ne vēlāk līdz 2014. gada 31. oktobrim (ieskaitot).
	5. Nodevumu noformējumā Pretendentam jāievēro Igaunijas-Latvijas-Krievijas pārrobežu sadarbības programmas Eiropas Kaimiņattiecību un partnerības instruments 2007. – 2013. gadam vizuālās identitātes prasības, kas pieejamas interneta vietnē: http://www.estlatrus.eu/eng/programme/publications\_amp\_logo/guidelines\_

**6. Vispārējās prasības pakalpojuma izpildē:**

6.1. Pretendentam ar saviem darba rīkiem, ierīcēm un darbaspēku, kā arī citiem iepirkuma līguma pilnīgai izpildei nepieciešamajiem resursiem un par iepirkuma līgumā nolīgto atlīdzību jāveic tūrisma ceļveža – grāmatas latviešu valodā teksta rediģēšana un korektūra, maketēšana, iespiešana un piegāde Pasūtītājam.

6.2. Pretendentam nodevumu izstrādē ir saistoši Pasūtītāja priekšlikumi nodevumu sagatavošanai un precizēšanai. Pasūtītājam ir tiesības nepieciešamības gadījumā pieprasīt nodevumu precizēšanu / papildināšanu.

**7.Apmaksas nosacījumi:**

7.1. Līgumcenas apmaksu Pasūtītājs veic 30 (trīsdesmit) dienu laikā no iepirkuma priekšmeta nodošanas – pieņemšanas akta abpusējas parakstīšanas un Pretendenta, iepirkuma līguma ietvaros, sagatavotā rēķina saņemšanas dienas.

7.2. Līgumcenā jābūt ietvertām visām izmaksām, kas saistītas ar iepirkuma priekšmeta izpildi, tajā skaitā, bet neaprobežojoties – transporta izmaksām, nodokļiem, nodevām, izmaksām nepieciešamo atļauju iegūšanai no trešajām personām un citām ar iepirkuma priekšmeta savlaicīgu un kvalitatīvu izpildi saistītām izmaksām.

**8.Citi noteikumi:**

8.1. Autortiesības uz tūrisma ceļvedi – grāmatu pieder Pasūtītājam, ja pašā tūrisma ceļvedī – grāmatā ievietotajos materiālos netiek norādīts citādi.

|  |
| --- |
| 2.Pielikums |
| 2014.gada 04.septembra Līgumam Nr. 2.1-19/ |

**SIA “ VALMIERAS TIPOGRĀFIJA LAPA”**

**piedāvājums**

**IepirkumĀ**

**„Poligrāfijas pakalpojumi – grāmatas iespiešana projekta „Via Hanseatica” vajadzībām”**

Iepirkuma identifikācijas Nr.: VPR/2014/24/Hanseatica